# KÚPNA ZMLUVA č. ................

**uzatvorená podľa § 409 a nasledujúcich zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník) uzavretá́ medzi týmito zmluvnými stranami (ďalej v texte len ,,zmluva“)**

1.

Názov: ..........................

Sídlo: ...................

Zástupca: .................

IČO: ................

DIČ: .................

Číslo účtu: .....................

Právna forma: ................

Zapísaný: ..................

Zástupca splnomocnený na rokovanie vo veciach:

1. zmluvných: ....................
2. technických:....................

*(ďalej len „predávajúci“)*

2.

Názov: ROZVOJOVÁ AGENTÚRA Banskobystrického samosprávneho kraja, n. o.

Sídlo: Námestie SNP 14585/1, 974 01 Banská Bystrica

Zástupca: PaedDr. Janka Pálková, PhD., riaditeľka

IČO: 51 744 422

DIČ: 2120807117

Číslo účtu: SK07 0900 0000 0051 8173 3766

Právna forma: Nezisková organizácia

Zapísaný: v registri neziskových organizácií vedenom Okresným úradom Banská Bystrica dňa 22.05.2018 pod registračným číslom OVVS/NO-7/2018

Zástupca splnomocnený na rokovanie vo veciach:

1. zmluvných: Ing. Silvia Rajčanová, + 421 948 928 246, [silvia.rajcanova@dobrykraj.sk](mailto:silvia.rajcanova@dobrykraj.sk)
2. Osoby zodpovedné za prebratie tovaru:

* Školský internát, Ul. J. Švermu 1736/14, Zvolen – Mgr. Karina Ursínyová Vargová, +421 948 938 606
* Polyfunkčný objekt, Kuzmányho 10, Brezno - Mgr. Lucia Koprajdová, +421 948 944 018
* Základná škola J. Kollára, Ul. Ludvika Svobodu 40, Banská Štiavnica - Mgr. Martina Roháriková, +421 948 938 583
* Stredná odborná škola hotelových služieb a dopravy, Zvolenská cesta 83, Lučenec – Mgr. Branislav Krpeľan, +421 948 854 252
* Pekáreň, Tomášikova 21, Revúca, Mgr. Diana Jacková, +421 948 943 989
* Polyfunkčné centrum Kruháč, Bélu Bartóka 5215/20A, Rimavská Sobota -Mgr. Andrea Hajduková, +421 948 839 074

*(ďalej len „kupujúci“)*

# Článok 1.

# Úvodné ustanovenia

1. Zmluvné strany uzatvárajú túto zmluvu v súlade s výsledkami verejného obstarávania na predmet zákazky s názvom „Technológie“ pre časť predmetu zákazky č. 3 s názvom „Grafika, VR, monitory, PC príslušenstvo“ v rámci zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

# Článok 2.

# Predmet zmluvy

1. Predmetom zmluvy je záväzok predávajúceho, ktorý spočíva v dodávke predmetu zmluvy pre kupujúceho v množstve a v cenách podľa špecifikácie uvedenej v prílohe č. 1 a prílohe č. 2, ktoré sú neoddeliteľnou súčasťou tejto zmluvy.
2. Súvisiacimi službami predávajúceho poskytovanými kupujúcemu v súvislosti s predmetom zmluvy podľa ods. 1. tohto článku sú:
   1. doprava na miesto plnenia, vyloženie na kupujúcim určenom konkrétnom mieste a do miestnosti v mieste plnenia,
   2. inštalácia, preukázanie funkčnosti a základné zaškolenie v mieste plnenia,
   3. odovzdanie dokladov, ktoré sú potrebné na prevzatie a užívanie tovaru, návod na obsluhu v slovenskom jazyku, všetky inštalačné médiá.

# Článok 3.

# Miesto, čas a spôsob plnenia predmetu dohody

1. Miesta plnenia predmetu zmluvy sú špecifikované a uvedené v prílohe č. 3, ktorá je neoddeliteľnou súčasťou tejto zmluvy.
2. Predávajúci sa zaväzuje dodať predmet zmluvy v lehote do **14 kalendárnych dní** odo dňa nadobudnutia účinnosti tejto zmluvy a previesť na kupujúceho vlastnícke právo k predmetu zmluvy, spôsobom podľa čl. 6. ods. 1 tejto zmluvy.
3. Kupujúci sa zaväzuje, že riadne a včas ponúknuté plnenie v rozsahu podľa predmetu plnenia prevezme a uhradí predávajúcemu kúpnu cenu.

# Článok 4.

# Kúpna cena

1. Cena predmetu Zmluvy bez DPH: .................. EUR (slovom „........................“).

Sadzba DPH: 20,00 %.

Celková cena predmetu Zmluvy vrátane DPH: ..................... EUR (slovom „........................“).

1. V celkovej kúpnej cene za predmet zmluvy sú zahrnuté všetky náklady predávajúceho súvisiace s riadnym splnením predmetu zmluvy (dodávka všetkých komponentov predmetu zmluvy na miesto plnenia predmetu zmluvy, inštalácia, otestovanie a overenie funkčnosti, záručný servis, clo, poistné, dovoznú prirážku, DPH, prípadne ďalšie iné príplatky alebo poplatky).

# Článok 5.

# Platobné podmienky a fakturácia

1. Právo na zaplatenie kúpnej ceny vzniká predávajúcemu riadnym a včasným splnením jeho záväzkov v súlade s touto kúpnou zmluvou.
2. Kúpnu cenu za uskutočnené plnenie uhradí kupujúci po prevzatí predmetu plnenia podľa kúpnej zmluvy a po predložení faktúry v zmysle zákona č.222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Faktúra musí obsahovať náležitosti v zmysle § 74 zákona o DPH, pričom jej súčasťou bude rozpis dodaného predmetu plnenia a riadne potvrdený preberací protokol oboma stranami.
3. Kupujúci neposkytuje preddavok alebo zálohu na plnenie predmetu zmluvy.
4. Splatnosť faktúry je 14 dní odo dňa jej doručenia kupujúcemu.
5. Faktúra vystavená predávajúcim musí obsahovať :
   1. údaje podľa § 74 zákona o DPH,
   2. číslo faktúry,
   3. číslo zmluvy vrátane dodatkov,
   4. predmet fakturácie,
   5. deň vystavenia faktúry,
   6. termín splatnosti faktúry,
   7. dátum dodania tovaru alebo služby,
   8. označ. peňažného ústavu a číslo účtu predávajúceho, IČO,IČ DPH,
   9. meno, podpis a telefonické spojenie vystavovateľa faktúry,
   10. forma úhrady,
   11. výška plnenia celkom,
   12. suma k úhrade,
   13. dodací list,
   14. prílohy – protokol o odovzdaní a prevzatí.
6. Pre prípad, že faktúra nebude obsahovať zmluvne dohodnuté a zákonom o DPH ustanovené náležitosti, bude vystavená v neúplnom a v neprehľadnom stave, je kupujúci oprávnený najneskôr do dňa jej splatnosti vadnú faktúru vrátiť predávajúcemu na prepracovanie, pričom v sprievodnom liste uvedie vady faktúry. Lehota splatnosti takto prepracovanej faktúry sa riadi ustanovením ods. 4. tohto článku, pričom za dobu od oprávneného vrátenia faktúry, do doby splatnosti prepracovanej faktúry nie je kupujúci v omeškaní s jej úhradou.

# Článok 6.

# Prechod vlastníctva a nebezpečenstvo škody na veci

1. Kupujúci nadobudne vlastnícke právo k predmetu zmluvy jeho protokolárnym prevzatím od predávajúceho.
2. Nebezpečenstvo škody na veci, a to riziko spojené s predmetom zmluvy, napríklad poškodenie, odcudzenie a podobne prechádza na kupujúceho momentom protokolárneho prevzatia aj časti predmetu kúpy od predávajúceho.

# Článok 7.

# Podmienky vykonania plnenia

1. Predávajúci vykoná dodávku, inštaláciu a testovanie predmetu plnenia podľa článku 2. tejto zmluvy v množstve, bližšie špecifikovanom v prílohe č.3 na svoje náklady a na vlastné nebezpečenstvo.
2. Podmienkou odovzdania a prevzatia predmetu plnenia kupujúcim je úspešné vykonanie všetkých skúšok potrebných pre riadne prevádzkovanie predmetu plnenia predávajúcim.
3. Závadou, resp. vadou sa rozumie odchýlka v množstve, v kvalite (akosti), vyhotovení a parametroch určenými v kúpnej zmluve, v dokumentácii a všeobecne záväznými technickými normami a predpismi.
4. Kupujúci je oprávnený odmietnuť prevzatie zjavne poškodeného alebo nekompletného predmetu zmluvy. Dôvody odmietnutia musia byt' uvedené v zápise o neprevzatí predmetu zmluvy.

# Článok 8.

# Odovzdanie a prevzatie tovaru

1. Kupujúci sa zaväzuje tovar prevziať na základe odovzdávacieho a preberacieho protokolu podpísaného oboma zmluvnými stranami a zaplatiť zaň dohodnutú cenu.
2. Kupujúci prevezme len kompletný tovar v pracovných dňoch najneskôr do 17:00 hod. na určenom mieste podľa článku 3 tejto zmluvy. Osoby odborne spôsobilé na odovzdanie a prevzatie tovaru, ktorý je predmetom kúpnej zmluvy, sú uvedené v hlavičke tejto zmluvy.
3. Predávajúci minimálne 24 hodín pred dodaním tovaru upozorní kupujúceho na dodávku. Výzvu uskutoční telefonicky, faxom alebo e-mailom, pričom tieto kontaktné údaje kupujúceho sú uvedené v hlavičke tejto zmluvy.
4. Pri výskyte akejkoľvek vady pri dodaní tovaru je kupujúci oprávnený neprevziať vadný tovar a žiadať okamžitú bezplatnú výmenu vadného tovaru. Nesplnenie tejto povinnosti, t.j. povinnosti predávajúceho na bezplatnú výmenu vadného tovaru, sa chápe ako podstatné porušenie kúpnej zmluvy .
5. Spolu s odovzdaným tovarom predávajúci odovzdá kupujúcemu i záručné listy, návody na obsluhu, ostatné doklady a inštalačné média potrebné na užívanie tovaru.
6. Kupujúci sa zaväzuje zaobchádzať s tovarom v súlade s návodmi na použitie, pokynmi predávajúceho a zabezpečiť správnu prevádzku tovaru v zmysle záručného listu predávajúceho.

# Článok 9.

# Záruka a podmienky záručného servisu

1. Predávajúci sa zaväzuje, že tovar v rozsahu vecnej (množstvo, akosť, vyhotovenie) a cenovej špecifikácie podľa tejto kúpnej zmluvy nebude mať faktické ani právne vady, bude akosti zodpovedajúcej dohodnutému, inak obvyklému účelu jeho užívania a že počas záručnej doby bude spôsobilý na použitie na dohodnutý, inak obvyklý účel, alebo že si zachová dohodnuté, inak obvyklé vlastnosti.
2. Predávajúci zodpovedá za zjavné vady, ktoré má predmet plnenia v čase jeho odovzdávania kupujúcemu.
3. Predávajúci poskytuje kupujúcemu na predmet kúpnej zmluvy záruku v dĺžke 36 mesiacov.
4. Predávajúci poskytuje záruku na materiálové a výrobné vady predmetu zmluvy. Záručná doba začína plynúť dňom, ktorého dátum je uvedený na odovzdávajúcom a preberacom protokole. Záručná doba sa predlžuje o čas, ktorý uplynie odo dňa nahlásenia poruchy predávajúcemu, až po deň odstránenia poruchy. V priebehu záručnej doby bude predávajúci na svoje náklady opravovať predmet zmluvy alebo nahrádzať vadné diely novými dielmi. Záručný servis bude vykonávať predávajúci. Všetky vymenené diely nahradené v rámci záruky sa stanú majetkom predávajúceho.
5. Pre prípad vád tovaru má kupujúci právo počas záručnej lehoty požadovať odstránenie vád a predávajúci povinnosť, bezodplatne odstrániť vady priamo na mieste dodania (alebo v servisnom stredisku budúceho predávajúceho), bez nároku na úhradu akýchkoľvek iných súvisiacich nákladov predávajúceho pri odstraňovaní vád, ako napr. dopravné náklady, výmena komponentov alebo iných častí predmetu dohody s vyššími, ako obstarávateľskými cenami a pod. Ak sa reklamovaná vada ukáže ako neopraviteľná, predávajúci sa zaväzuje dodať nový tovar v lehote určenej v ods. 6. tohto článku zmluvy týkajúcej sa odstránenia závady.
6. Predávajúci vykoná servisný zásah, t. j. odstránenie závady prípadne bezplatnú výmenu a inštaláciu ekvivalentného tovaru na dobu opravy u kupujúceho do **48 hodín** od obdržania správy o poruche. Bezplatná výmena a inštalácia ekvivalentného tovaru na dobu opravy u kupujúceho sa môže uskutočniť najviac na obdobie jedného mesiaca. Najneskôr v posledný deň uplynutia tejto lehoty bude kupujúcemu nainštalovaný a uvedený do prevádzky pôvodný, opravený tovar, t. j. tovar, na ktorom sa odstraňovala závada, ak to nie je možné, bude mu dodaný nový, náhradný tovar s minimálne rovnakými technickými parametrami ako tovar, ktorý bol prevzatý predávajúcim na odstránenie závady.
7. Požiadavka – reklamácia na odstránenie závady zo strany kupujúceho musí byť uplatnená na servisnom stredisku predávajúceho, ktoré je v sídle predávajúceho uvedeného v hlavičke tejto zmluvy, a to v písomnej forme, doručením na servisné stredisko predávajúceho osobne, alebo poštou s uvedením nasledovných informácií:
   1. meno pracovníka, ktorý závadu zistil a dátum jej hlásenia a dátum dodania tovaru,
   2. číslo kúpnej zmluvy,
   3. druh dodaného tovaru,
   4. stručný popis vady a ako sa vada prejavuje,
   5. voľbu nároku.

Všetky termíny týkajúce sa servisu a odstránenia závad sú platné pre pracovné dni. Pracovné dni sú pondelok až piatok od 9.00 – 16.00 hod. okrem dní pracovného voľna, dní pracovného pokoja a štátnych sviatkov.

1. Predávajúci garantuje predĺženie záručnej lehoty o čas, ktorý uplynie odo dňa nahlásenia závady (opodstatnenej) v záručnej lehote až po deň jej odstránenia.
2. V prípade zániku predávajúceho preberá garanciu záruky v plnom rozsahu uvedenom v tomto článku zmluvy jeho právny nástupca, ak jej imanie prejde na právneho nástupcu (zrušenie spoločnosti bez likvidácie), postupom a za podmienok podľa ust. § 68 a nasl. Obchodného zákonníka.
3. Akékoľvek dodanie tovaru predávajúcim s vadami (vady v množstve, v akosti, vo vyhotovení, v dodaní iného tovaru ako určuje zmluva, vady v dokladoch potrebných k užívaniu) a s právnymi vadami, ako aj v prípade, že predávajúci nedodrží predloženú a kupujúcim akceptovanú cenu, na základe výsledku vykonaného verejného obstarávania sa považuje za porušenie zmluvy podstatným spôsobom predávajúcim, pričom kupujúci písomne, faxom oznámi predávajúcemu voľbu nárokov z vád tovaru v zmysle § 436 ods. 1 Obchodného zákonníka najneskôr do 7 pracovných dní od zistenia týchto vád.

# Článok 10.

# Zmluvné pokuty, úrok z omeškania

1. V prípade nesplnenia zmluvnej lehoty podľa čl.3. ods.2. tejto zmluvy na dodanie predmetu kúpnej zmluvy, zaplatí predávajúci kupujúcemu zmluvnú pokutu vo výške 0,05% z kúpnej ceny nedodaného predmetu plnenia bez DPH za každý aj začatý deň omeškania.
2. Ak predávajúci počas záručnej doby nezabezpečí odstránenie reklamovaných závad dohodnutým spôsobom a v lehote v súlade s článkom čl. 9. ods.6. prvej vety tejto zmluvy, zaplatí kupujúcemu zmluvnú pokutu vo výške **0,50 EUR** slovom päťdesiat centov, za každú aj začatú hodinu omeškania.
3. Zmluvné strany sa dohodli, že porušenie ustanovení v čl. 8 ods.4, v čl.9 ods.5 a ods.6, tejto zmluvy sa považuje za porušenie zmluvy podstatným spôsobom s možnosťou odstúpenia od zmluvy zo strany oprávnenej strany v zmysle § 345 Obchodného zákonníka.

# Článok 11.

# Odmietnutie dodávky

1. Kupujúci si vyhradzuje právo odmietnutia dodávky, a to v prípadoch:
   1. ak predávajúci nedodrží množstvo a špecifikáciu predmetu obstarávania vyplývajúcu z týchto zmluvných podmienok,
   2. ak predávajúci nedodrží predloženú a kupujúcim akceptovanú cenovú ponuku.

# Článok 12.

# Spoločné a záverečné ustanovenia

1. Predávajúci sa zaväzuje pri plnení predmetu zmluvy postupovať s odbornou starostlivosťou a zaväzuje sa dodržiavať všeobecné technické normy a podmienky tejto zmluvy.
2. Zmluva nadobúda platnosť dňom podpisu oprávnených zástupcov oboch zmluvných strán a účinnosť dňom nasledujúcim po dni jej zverejnenia v zmysle §47a zákona č. 40/1964 Zb. Občianskeho zákonníka v znení neskorších predpisov, v spojení s § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Štatutárne orgány zmluvných strán podpisom tejto zmluvy vyjadrujú svoj súhlas s jej zverejním v plnom rozsahu.
3. Neoddeliteľnou súčasťou tejto zmluvy je:

príloha č.1 - cenová ponuka/návrh na plnenie kritéria predloženého v ponuke

príloha č. 2 - technická špecifikácia predmetu zmluvy

príloha č. 3 - miesto dodania predmetu zmluvy

Obsah príloh je neoddeliteľnou súčasťou obsahu záväzkového vzťahu založeného touto zmluvou.

1. Zmluvné strany sa dohodli, že všetky právne záväzné úkony budú uskutočňované písomnou formou. Akékoľvek zmeny a doplnenia tejto zmluvy môžu byť uskutočnené len vo forme v poradí očíslovaných dodatkov k tejto zmluve v písomnej forme , obojstranne podpísaných oprávnenými zástupcami zmluvných strán.
2. Vzťahy neupravené touto zmluvou sa riadia príslušnými ustanoveniami Obchodného zákonníka.
3. V prípade, ak niektoré ustanovenie tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v takomto prípade zaväzujú dodatkom k tejto zmluve nahradiť neplatné či neúčinné ustanovenie ustanovením platným či účinným, ktoré čo najlepšie zodpovedá pôvodne zamýšľanému účelu ustanovenia neplatného či neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
4. Táto zmluva je vyhotovená v štyroch exemplároch, pričom každá zo zmluvných strán obdrží dva exempláre.
5. Zmluvné strany prehlasujú, že si túto zmluvu prečítali, jej obsahu porozumeli, uzatvorili ju na základe slobodne, vážne, určite a zrozumiteľne prejavenej vôle a na znak súhlasu ju vlastnoručne podpísali.
6. Názov projektu: Overenie modelu centier práce s mládežou v BBSK

Kód ITMS 2014: 312081BMM9

Kód výzvy: OPĽZ-NP-2021/8.1.1/RO-08

Operačný program: Ľudské zdroje

Prioritná os: REACT-EU

V ........................., dňa .................. V ..................., dňa ...............

Predávajúci: Kupujúci:

.....................................................

.....................................................

PaedDr. Janka Pálková, PhD., riaditeľka

ROZVOJOVEJ AGENTÚRY

Banskobystrického samosprávneho kraja, n.o.